El Programa d'Aprenentatge Permanent (PAP), aprovat per la Decisió 1720/2006/CE del Parlament Europeu i del Consell, de 15 de novembre de 2006 (Diari Oficial de la Unió Europea número 327, de 24 de novembre), és un dels programes de la Unió Europea en l'àmbit de la formació al llarg de tota la vida.
El Programa d'Aprenentatge Permanent (PAP) es proposa contribuir, per mitjà de l'aprenentatge continuat, al desenvolupament de la Unió Europea com a societat del coneixement avançada, amb un creixement econòmic sostenible, més i millors llocs de treball i una major cohesió social, garantint al mateix temps una bona protecció del medi ambient en benefici de les generacions futures.
En particular, pretén estimular l'intercanvi i la cooperació de manera que es converteixi en una referència de qualitat mundial.
El PAP té una durada de set anys (2007-2013) i està estructurat en els quatre subprogrames sectorials següents:
Comenius: adreçat a l'ensenyament escolar.
Erasmus: adreçat a l'educació superior
Leonardo da Vinci: adreçat a la formació professional.
Grundvig: adreçat a l'educació de persones adultes.
Així mateix, inclou dos programes més: un programa transversal referit a les activitats que superen els límits del programes sectorials, i que compren quatre activitats clau en l'àmbit de l'aprenentatge permanent (la cooperació i la innovació polítiques, el foment de l'aprenentatge de les llengües, el desenvolupament de TIC innovadores i la difusió i l'aprofitament dels resultats); i el programa Jean Monnet, per donar suport a l'ensenyament, la investigació i la reflexió sobre la integració europea i sobre institucions europees clau.
D'acord amb la Decisió europea esmentada, la realització eficaç i eficient de les accions comunitàries previstes al Programa d'Aprenentatge Permanent, correspon a la Comissió en col·laboració amb els estats membres, mitjançant les agències nacionals respectives que aquests crein a l'efecte.
En aquest sentit, el Reial decret 903/2007, de 6 de juliol, ha creat l'Organisme Autònom Programes Educatius Europeus (OAPEE), per gestionar en l'àmbit de l'Estat espanyol els programes indicats (BOE núm. 162, de 7.7.2007).
D'altra banda, l'Ordre ECI/665/2007, de 27 de febrer (BOE núm. 69, de 21.3.2007), estableix les normes generals de la gestió de les accions descentralitzades del PAP que s'han de seguir a l'Estat espanyol, per a una gestió eficient de les accions d'aquest programa europeu.
Per últim, la Unió Europea ha donat publicitat en el DOUE C230/4 (ES), de 2.10.2007 (DG EAC/30/07), de la convocatòria de presentació de propostes per a l'any 2008.
Atesa la complexitat del Programa d'Aprenentatge Permanent, amb la finalitat d'afavorir el desenvolupament de les accions descentralitzades, el Departament d'Educació ha considerat convenient donar publicitat dels aspectes que integren el marc general de les diferents convocatòries previstes per al període 2007-2013, així com obrir la convocatòria marc corresponent al període 2008-2010.
Per això, d'acord amb la Decisió 1720/2006/CE, de 15 de novembre, l'Ordre ECI/665/2007, de 27 de febrer, la convocatòria de propostes i la Guia del Candidat, i dintre del marc normatiu estatal consensuat amb les Comunitats Autònomes, i a proposta de la Direcció General d'Innovació,
S'aprova el marc general que consta a l'annex d'aquesta Ordre, que regirà en les convocatòries descentralitzades del Programa d'Aprenentatge Permanent de la Unió Europea, durant el període 2007-2013.
S'obre la convocatòria marc corresponent al període 2008-2010.
Anualment es concretaran les dates de presentació de sol·licituds per a l'any corresponent.
Per a l'any 2008, els sol·licitants poden presentar les seves sol·licituds des de l'endemà de la publicació d'aquesta Ordre al DOGC i fins les dates que tot seguit s'indiquen per a cada programa i acció:
Jean Monnet.15 de febrer de 2008.
Leonardo da Vinci: projectes multilaterals de transferència i d'innovació.
Les sol·licituds de les accions descentralitzades s'han de presentar al Departament d'Educació o als seus Serveis Territorials, d'acord amb el que preveuen la base 5 del marc general i la convocatòria europea.
Pel que fa a l'acció Leonardo: Mobilitat, les sol·licituds s'han de presentar a l'Organisme Autònom Programas Educativos Europeos (Paseo del Prado, 29.
La informació sobre la convocatòria de propostes, així com de la guia del candidat es troba disponible a les adreces electròniques següents: http://ec.europa.eu/llp i http://wwwoapee.es.
La selecció dels projectes es realitzarà d'acord amb les normes i els criteris establerts per la Comissió Europea en les convocatòries corresponents.
L'import de les subvencions i la durada dels projectes varia en funció del tipus de projecte i de la durada de la mobilitat individual.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de al jurisdicció contenciosa administrativa.
Barcelona, 17 de desembre de 2007
Aquesta Ordre té per objecte donar difusió dels diferents aspectes generals que integren el marc general de les convocatòries del Programa d'Aprenentatge Permanent, que la Comissió Europea té previst publicar durant el període 2007-2013, així com de les convocatòries estatals que l'OAPEE elaborarà en col·laboració amb les comunitats autònomes, amb les adaptacions corresponents de la convocatòria europea segons les necessitats estatals i autonòmiques..2 Programes gestionats pel Departament d'Educació
El Departament d'Educació gestionarà a Catalunya els programes i les accions següents:
Concretament, s'estableixen les accions específiques següents:
Mobilitat individual Comenius (formació permanent del personal educatiu)
Ajudanties Comenius, centres acollidors d'ajudants lingüístics
Ajudants Comenius, estades europees de futurs professors com a ajudants lingüístics
Mobilitat individual Grundtvig (formació permanent del personal educatiu de persones adultes).
Visites preparatòries.3 Normes que regeixen les convocatòries
3.1 Les convocatòries del Programa d'Aprenentatge Permanent es regeixen per les següents normes:
a) Decisió 1720/2006/CE del Parlament Europeu i del Consell, de 15 de novembre, per la qual s'estableix el PAP.
b) Anunci oficial de convocatòria de propostes de la UE.
c) Guia per a les agències nacionals que estableix les normes ètiques, d'organització i financeres que han de respectar en la seva actuació.
d) Guia del candidat, document en el qual es descriuen les diferents accions dels Programa, tipus de beneficiaris i condicions de participació.
e) Marc normatiu estatal consensuat amb les comunitats autònomes.
3.2 Qualsevol modificació d'aquestes normes afectarà automàticament les normes d'aplicació del PAP a Catalunya, d'acord amb les decisions de l'Organisme Autònom Programes Educatius Europeus (OAPEE)..4 Publicitat de les convocatòries
4.1 La Comissió Europea ha previst que, a partir de l'any 2008, es publiquin dues convocatòries marc: una per al període 2008-2010, i una segona per al període 2011-2013.
Seran convocatòries úniques per a tot el Programa i es publicaran al Diari Oficial de la Unió Europea.
4.2 Anualment s'obriran convocatòries singulars, que concretaran les dates de presentació de sol·licituds per a l'any corresponent.
El nombre i el contingut de les convocatòries anuals s'ajustarà al que estableixin les corresponents convocatòries de la Unió Europea.
4.3 El Departament d'Educació col·laborarà en la tasca de difusió de la informació utilitzant qualsevol forma de publicació de la convocatòria que estimi convenient: pàgina web, taulers d'anuncis o diari oficial, i vetllarà pel puntual compliment del calendari establert per la Comissió Europea per a la resolució de la convocatòria..5 Termini, lloc i forma de participació
5.1 Els terminis de presentació de les sol·licituds seran aquells que, en cada cas, estableixi la convocatòria anual europea, dels quals se'n donarà publicitat a les adreces http://www.xtec.cat/pap i http://www.oapee.es.
En cap cas no s'acceptarà documentació amb registre d'entrada a l'Administració posterior a l'esmentat termini.
5.2 Les sol·licituds s'emplenaran i enviaran per via electrònica.
Així mateix, s'hauran de presentar dues còpies en paper, amb signatura i segell original en les accions que així ho requereixin, juntament amb la documentació addicional que s'estableixi, a les adreces que apareguin a la convocatòria estatal anual, de les quals es donarà publicitat a les adreces indicades al punt anterior.
5.3 El formulari de sol·licitud és el facilitat per la Comissió Europea, i es troba disponible a l'adreça http://www.xtec.cat/pap..6 Control de l'elegibilitat
6.1 El Departament d'Educació realitzarà el control de l'elegibilitat a través de la Direcció General d'Innovació, d'acord amb les normes i criteris comuns europeus establerts en la convocatòria.
6.2 Un cop realitzat aquest control, el Departament d'Educació trametrà a l'OAPEE els llistats de sol·licituds elegibles i no elegibles, en aquest últim cas especificant-ne els motius..7 Avaluació
7.1 Les sol·licituds rebudes s'avaluaran segons els criteris d'avaluació facilitats per la Comissió Europea en les corresponents convocatòries, i d'acord amb el procés d'avaluació de sol·licituds que organitzi l'OAPEE, en col·laboració amb les comunitats autònomes i el MEC.
7.2 En l'avaluació de projectes d'associacions Comenius i Grundtvig es respectaran les següents indicacions:
Cada projecte serà avaluat per dues persones expertes en avaluació i independents, que no podran tenir conflicte d'interessos respecte a les candidatures presentades.
La nota de cada projecte serà la mitjana de les dues avaluacions.
En cas de disparitat, en el grau que estableixi el Comitè Tècnic, òrgan en el qual hi són representades les comunitats autònomes i l'OAPEE, es requerirà una tercera avaluació, i la nota serà la mitjana de les dues més pròximes.
7.3 En l'avaluació de les sol·licituds de mobilitat Comenius, Grundtvig i Visites d'estudi, així com Visites preparatòries per a l'establiment d'associacions, es tindran en compte les següents indicacions:
Cada sol·licitud serà avaluada, en funció del barem prèviament establert per la Comissió Europea, per persones expertes designades pel Departament d'Educació, respectant sempre l'absència de conflictes d'interessos..8 Selecció dels projectes
8.1 La selecció dels projectes es realitzarà segons les normes i els criteris establerts per la Comissió Europea en les corresponents convocatòries.
8.2 Es crearà un Comitè Nacional d'Avaluació (CNA) format per les persones que pertanyin al Comitè Tècnic de Coordinació entre l'OAPEE i les Comunitats Autònomes i el Ministeri d'Educació i Ciència, per al seu àmbit de gestió, en el cas de Comenius i Grundtvig.
8.3 La selecció dels projectes d'Associacions Comenius i Grundtvig per a la convocatòria 2008-2010, seguirà la següent tramitació:
Cada Administració educativa autonòmica trametrà a l'OAPEE la llista prioritzada de projectes d'acord amb la puntuació obtinguda en el procés d'avaluació.
El CNA donarà el vistiplau a la proposta de selecció dels projectes espanyols i participarà en el procés establert per la comissió Europea per a l'elaboració de la llista nacional de projectes seleccionats.
Un cop resolt el procés de selecció a nivell europeu, el CNA donarà el vistiplau a la proposta definitiva de projectes aprovats.
8.4 La selecció dels projectes Comenius i Grundtvig en la convocatòria 2008 i següents, seguirà la següent tramitació:
El procés de selecció es realitzarà d'acord amb la normativa que a aquest efecte estableixi la Comissió Europea, i els procediments que s'acordin en el Comitè Tècnic de Coordinació.
8.5 La selecció d'activitats de mobilitat Comenius, Grundtvig i Visites d'estudi, així com Visites preparatòries per a l'establiment d'associacions, seguirà la següent tramitació:
Respecte les activitats de mobilitat dels programes Comenius i Grundtvig, la Subdirecció General de Llengua i Cohesió Social trametrà les llistes prioritzades de persones beneficiàries dels ajuts a l'OAPEE, organisme que elaborarà la llista estatal d'ajuts concedits, aplicant els percentatges que d'acord amb les orientacions establertes per la Unió Europea es consensuin per al territori espanyol entre les diferents comunitats autònomes.
8.6 La decisió final de concessió d'ajuts i subvencions correspon al director o directora de l'OAPEE, que ho farà d'acord amb la llista proposada pel CNA, en el cas dels projectes, i amb les llistes prioritzades enviades per les Comunitats Autònomes, en el cas d'activitats de mobilitat.
8.7 Qualsevol canvi incorporat per la UE s'incorporarà a la convocatòria feta a Catalunya, d'acord amb el que s'acordi de forma consensuada amb l'OAPEE..9 Publicació dels resultats
9.1 L'OAPEE enviarà a les Comunitats Autònomes les llistes definitives de subvencions i ajuts aprovats.
9.2 El Departament d'Educació publicarà les llistes prioritzades i, a través de la Direcció General d'innovació, comunicarà directament als centres i institucions, quan es tracti de projectes, i a les persones interessades, quan es tracti d'ajuts corresponents a les activitats de mobilitat Comenius, Grundtvig i Visites d'estudi, la concessió, la denegació o la situació en la llista d'espera..10 Quanties dels ajuts
L'OAPEE, prèvia consulta a les Administracions educatives, amb el vistiplau del Ministeri d'Educació i Ciència i l'aprovació de la Comissió Europea, fixarà les quanties dels ajuts que es concediran per a cada tipus d'acció.
Les quanties esmentades es faran públiques en la convocatòria estatal..11 Pagament dels ajuts
El pagament dels ajuts el realitzarà l'OAPEE, després de subscriure un conveni financer directament amb el beneficiari o beneficiària..12 Difusió del Programa en l'àmbit educatiu
El Departament d'Educació afavorirà el desenvolupament de les accions del PAP en l'àmbit educatiu mitjançant les actuacions següents:
a) Difondrà els programes entre els seus beneficiaris i beneficiàries potencials.
b) Assessorarà el professorat i els centres interessats en participar.
c) Facilitarà, sempre que sigui possible, la mobilitat del professorat i de l'alumnat.
A aquests efectes, concedirà permisos, substituirà el professorat quan es requereixi i adoptarà les mesures necessàries per tal d'afavorir l'adequada realització de les activitats subvencionades en el marc del PAP.
d) Impulsarà mesures organitzatives que reconeguin el treball de la persona que coordini aquests projectes.
e) Certificarà la participació del professorat a les diferents accions del Programa amb el nombre de crèdits d'innovació o, si s'escau, de formació que estableixi el Comitè Tècnic corresponent, d'acord amb el que es publiqui en la convocatòria estatal.
f) Realitzarà un seguiment dels projectes que n'asseguri l'èxit.
g) Impulsarà les mesures necessàries per introduir els projectes europeus en la vida diària dels centres educatius i millorar la seva qualitat.